als_Latn dik_Latn sag_Latn
FSK e gatshme ta ndihmojë Serbinë
Agim Çeku thotë se FSK është e gatshme t’i zbarkojë trupat e saj në Serbi dhe Bosnje, që të ndihmojë në përballimin e situatës së rëndë të krijuar nga vërshimet.
Politiko
E Diel, 18 Maj 2014 | 13:16
0 Komente.
Forca e Sigurisë e Kosovës është e gatshme të zbarkojë trupat e saj në Serbi dhe Bosnje për të ndihmuar autoritetet e atjeshme për përballimin e situatës së rëndë të krijuar nga vërshimet.
Ministri i FSK’së, Agim Çeku, ka deklaruar për Radio Dukagjinin se janë në pritje të ftesës nga ana e Serbisë, apo Bosnjës për të zbarkuar trupat e Forcës së Sigurisë së Kosovës në ndihmë të autoriteteve të atjeshme.
“FSK’ja qëndron e gatshme që t’u ndihmojë të gjithë atyre që kanë nevojë në rajon. Ne jemi të gatshëm, nëse ata kanë nevojë për ndihmën tonë”.
“Është çështje humanitare. E, kur është në pyetje çështja humanitare, ne nuk kemi aspak rezerva”.
“Pa marrë parasysh marrëdhëniet në mes vendeve, pa marrë parasysh që nuk na kanë njohur, kur është në pyetje jeta e njerëzve, ne jemi të gatshëm të intervenojmë”.
Sipas Çekut, FSK ka potencial dhe resurse për një aksion të tillë.
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn